《述怀》
宋代·真山民

不敢尤人敢怨天，愁来觅酒醉来眠。
五穷有鬼遍相虐，九转无丹别自全。
游食惧违新下令，力耕苦乏旧存田。
灵台坐受忧兵触，荏苒霜华剥鬓玄。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。